ΓΡΑΠΤΗ ΕΡΩΤΗΣΗ E-2299/01

υποβολή: Claude Turmes (Verts/ALE) προς την Επιτροπή

(31 Ιουλίου 2001)

Θέμα: Αντιντάμπινγκ σε λαμπτήρες φθορισμού μικρού μεγέθους (CFLs) από την Κίνα

Σύμφωνα με την πρόσφατη πρόταση οδηγίας της Επιτροπής σχετικά με την ενεργειακή απόδοση των κτιρίων, ένα ποσοστό της τάξεως του 30 %-40 % της ενέργειας από την κατανάλωση ηλεκτρισμού για φωτισμό (το οποίο καταναλώνει το 14 % από τη συνολική ενέργεια του τριτογενούς τομέα) θα μπορούσε να εξοικονομηθεί με τη χρήση βελτιωμένης τεχνολογίας φωτισμού. Έχειπολογίσει η Επιτροπή τις συνέπειες από τα μειωμένα κίνητρα που παρέχει για τη μετατροπή και τη χρήση βελτιωμένου φωτισμού, λόγω των επιπτώσεων του δασμού αντιντάμπινγκ στις τιμές των κινεζικών λαμπτήρων φθορισμού μικρού μεγέθους·

Σε σχέση με τη δέσμευση της Επιτροπής, όσον αφορά στη μείωση των αερίων που προκαλούν το φαινόμενο του θερμοκηπίου, ποιες πρωτοβουλίες προτίθεται να πάρει η Επιτροπή, ώστε να ισοσταθμίσει την αναμενόμενη μειωμένη διάδοση ενός από τους πιο οικονομικούς και πιο αποτελεσματικούς τρόπους μείωσης του διοξειδίου του άνθρακα, δηλαδή του λαμπτήρα φθορισμού μικρού μεγέθους, ως συνέπεια των πιθανών επιπτώσεων στις τιμές του δασμού αντιντάμπινγκ για τους κινεζικούς αντίστοιχους λαμπτήρες, σύμφωνα με μια πρόσφατη μελέτη σχετικά με τη διάδοση των εν λόγω λαμπτήρων από το πρόγραμμα που ασχολείται με συγκεκριμένες δράσεις για την αποτελεσματικότερη χρήση της ενέργειας (SAVE); (Σχέδιο SAVE: 4.1031/Ζ97-030. Διάδοση με σκοπό την εξάλειψη των εμποδίων για τη χρήση λαμπτήρων που εξοικονομούν ενέργεια στον οικιακό τομέα, Energy Piano, Δεκέμβριος 2000)

Είναι ικανοποιημένη η Επιτροπή με το επίπεδο ανταγωνισμού μεταξύ των ευρωπαίων παραγωγών λαμπτήρων φθορισμού μικρού μεγέθους· Δεδομένης της συγκεντρωτικής δομής της βιομηχανίας, πρόκειται η Επιτροπή να λάβει μέτρα για τη βελτίωση του ανταγωνισμού·

Απάντηση του κ. Lamy εξ ονόματος της Επιτροπής

(9 Οκτωβρίου 2001)

Με τον κανονισμό (ΕΚ) αριθ. 1470/2001, της 16ης Ιουλίου 2001, το Συμβούλιο επέβαλε οριστικό δασμό αντιντάμπινγκ στις εισαγωγές λαμπτήρων φθορισμού μικρού μεγέθους με ηλεκτρονικό κύκλωμα (CFL-i) καταγωγής Λαϊκής Δημοκρατίας της Κίνας(1). Οι δασμοί που επιβλήθηκαν κυμαίνονται από 0 % έως 66,1 % αναλόγως του κατασκευαστή.

Από την έρευνα αντιντάμπινγκ συνάγεται το συμπέρασμα ότι τα μέτρα δεν είναι πιθανό να οδηγήσουν σε μείωση της προσφοράς, και ότι οι καταναλωτές θα συνεχίσουν να έχουν πρόσβαση σε οικονομικούς λαμπτήρες, δεδομένου ότιπάρχουν ορισμένοι κινέζοι παραγωγοί-εξαγωγείς με σχετικά χαμηλούς δασμούς και ότι δεν επιβλήθηκε δασμός στις εισαγωγές του μεγαλύτερου γνωστού κινέζου παραγωγού εξαγωγέα, όσον αφορά τον όγκο εξαγωγών. Λαμβάνονταςπόψη τα ανωτέρω, η Επιτροπή δεν θεωρεί ότι πρέπει να προτείνει αντισταθμιστικά μέτρα.

Όσον αφορά το επίπεδο ανταγωνισμού, θα πρέπει να σημειωθεί ότι σκοπός της επιβολής των μέτρων είναι η αποκατάσταση των συνθηκώνγιούς ανταγωνισμού. Σε κάθε περίπτωση, ο περιορισμένος αριθμός κοινοτικών παραγωγών δεν συνεπάγεται απαραίτητα χαμηλό επίπεδο ανταγωνισμού στην κοινοτική αγορά. Με βάση τα διαφορετικά επίπεδα δασμών για τους κινέζους παραγωγούς εξαγωγείς, είναι πιθανό ένα μεγάλο μέρος από αυτούς να συνεχίσει να ανταγωνίζεται τόσο αλλήλους όσο και τους κοινοτικούς παραγωγούς στην κοινοτική αγορά. Επιπλέον, παραγωγοί λαμπτήρων εξοικονόμησης ενέργειας από άλλες τρίτες χώρες που δενπόκεινται στα μέτρα αντιντάμπινγκ, ιδίως την Πολωνία και την Ουγγαρία, είναι επίσης πιθανό να παραμείνουν στην αγορά. Επομένως, η Επιτροπή δεν θεωρεί ότιπάρχει ανάγκη να προτείνει μέτρα για τη βελτίωση του ανταγωνισμού.

Η Επιτροπή θα ήθελε επίσης ναπενθυμίσει το γεγονός ότι, σύμφωνα με τα πορίσματα της έρευνας αντιντάμπινγκ, ο κοινοτικός κλάδος παραγωγής επλήγη από τη ζημιογόνο πρακτική ντάμπινγκ που ασκήθηκε στις εισαγωγές λαμπτήρων φθορισμού μικρού μεγέθους καταγωγής Κίνας. Ακόμη, δεν μπορεί να αναμένεται από τους κοινοτικούς παραγωγούς ναφίστανται τις συνέπειες αποδεδειγμένα αθέμιτων εμπορικών πρακτικών, εις βάρος των κοινοτικών ενεργειακών και περιβαλλοντικών πολιτικών.

(1) ΕΕ L 195 της 19.7.2001.